CELEX: 62008TN0522
Language: bg
Date: 2008-11-28 00:00:00
Title: Дело T-522/08: Жалба, подадена на 28 ноември 2008 г.  — Agatha Ruiz de la Prada de Sentmenat/СХВП — Mary Quant (AGATHA RUIZ DE LA PRADA)

7.2.2009   
            
            
               BG
            
            
               Официален вестник на Европейския съюз
            
            
               C 32/45
            
         Жалба, подадена на 28 ноември 2008 г. — Agatha Ruiz de la Prada de Sentmenat/СХВП — Mary Quant (AGATHA RUIZ DE LA PRADA)
   (Дело T-522/08)
   (2009/C 32/87)
   Език на жалбата: испански
   Страни
   
      Жалбоподател: Agatha Ruiz de la Prada de Sentmenat (Мадрид, Испания) (представител: R. Bercovitz Álvarez, abogado)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Mary Quant Ltd (Бирмингам, Обединено кралство)
   Искания на жалбоподателя
   
               —
            
            
               Да се отменят точки 1 и 3 от обжалваното решение и да се заместят с друго решение, в което се допуска регистрацията на марка на Общността № 3.291.234 за всички заявени стоки от клас 3 от номенклатурата (включително „сапуни, парфюмерия, етерични масла, козметични продукти, лосиони за коса“), да се осъди MARY QUANT Cosmectics Japan Ltd да заплати разноските в производството по възражение, и
            
         
               —
            
            
               да се осъди ответникът и всички встъпили страни да заплатят разноските по настоящото производство
            
         Правни основания и основни доводи
   
      Заявител на марката на Общността: Жалбоподателят
   
      Марка на Общността, предмет на спора: Фигуративна марка, представляваща розов цвят с жълто в центъра на светлозелен фон и надпис AGATHA RUIZ DE LA PRADA (заявка № 3.291.234) за стоки от класове 3, 4, 5, 8, 9, 11, 12, 14, 16, 18, 19, 20, 21, 24, 25, 27 и 28.
   
      Притежател на марката или знака, на която/който е направено позоваване в процедурата по възражението: MARY QUANT Cosmectics Japan Ltd
   
      Марка или знак, на която/който е направено позоваване в подкрепа на възражението: Фигуративна марка, представляваща черно цвете с център в същия цвят, очертан с бяла окръжност: британски марки за стоки от класове 9, 14, 16, 18, 20, 21, 24, 25 и 26 и марка на Общността за стоки от класове 9, 14, 16, 18, 20, 24, 25 и 26.
   
      Решение на отдела по споровете: Отхвърля възражението.
   
      Решение на апелативния състав: Уважава частично жалбата.
   
      Изложени правни основания: Незаконосъобразно приложение на член 8, параграф 1, буква б) от Регламент (ЕО) № 40/94 относно марката на Общността.